text: قصص جرائم القتل الغامضة
text: #000001
text: لطلب الترخيص يرجى التواصل معنا
text: #000003
text: أخوها حل قضيتها الي عجزت عنها الشرطة! (قضية غامضة)
text: #000004
text: سكطعش13 فبراير، 2022قضايا تم حلها, قصص جرائم القتل الغامضة
text: #000005
text: في ولاية كولورادو الأمريكية الي تعتبر واحدة من أكثر الولايات الي فيها نسبة الجرائم عالية، انولدت ليي بورتر،اعائلة لي كانت عائلة مسالمة ومحبة كتير وكانوا يحبو بنتهم لي اكتر من أي شي تاني بالحياة، وكانوا يشجعوها ويساعدوها بأي شي بتعمله من صغرها،مثلاً لما كانت لي صغيرة كانت دائماً تلبس لباس تنكري وتألف مسريحات او مشاهد صغيرة وتأديها لاهلاها واصدقائها، وطبعاً اهلها كانوا يشجعوها كتير.
text: #000007
text: وأخوها الكبير ماكس كان من أكتر الاشخاص المقربين الها بالحياة من صغره حتى قبل ما تجي لي على الحياة ولما اجت لي على الحياة صارت علاقتهم قوية جداً، كانوا يلعبوا مع بعض لما كانوا صغار ويروحوا على نفس الاماكن مع بعض ودرسوا مع بعض بنفس المدرسة و لي صارت متعلقة باخوها ماكس لدرجة ما بتتخيلها، لما تخرج ماكس من الثانوية وصار لازم يروح عالجامعة لحقته على نفس الجامعة ودرست معه نفس التخصص الي هو مساج ثيرابي، ومستحيل انو هالاخين ينفصلو او يكونوا بعاد عن بعض تحت اي سبب
text: #000008
text: بالجامعة كانت حياتها ممتازة كانت حابة الشي الي عم تدرسه ومبسوطة وطبعاً طول الوقت بالجامعة كانت تفضل انها تطلع مع اخوها واصدقائه بدل اصدقائها بس لحتى ما تكون بعيدة عن اخوها.
text: #000009
text: اجا الوقت الي رح يتخرج فيه ماكس من الجامعة، وهاد اكتر شي كانت خايفة منه لي، بكل بساطة ماكس اكبر منها فهو رح يتخرج قبلها وتضل هي بالجامعة بدون اخوها ماكس، طبعاً بعد ما تخرج ماكس لاقا وظيفة وبلش يشتغل وهي الشي خلا الوقت الي بيكون ماكس متواجد فيه مع اخته اقل بكتير من قبل لانو شغله كان في كاليفورنا يعني بغير المنطقة الي هي ساكنة فيها، وهاد الشي عملها مشاكل نفسية بسبب انها كانت متعلقة فيه كتير
text: #000010
text: وللصدفة في نفس الفترة هي لي انفصلت عن الشخص الي كانت مرتبطة فيه وساكنه معه والي اسمه جيسي ماين، جيسي كان اكبر منها بكتير عمره 38، جيسي كان بيشتغل برسم التاتو بعد ما راح اخوها ماكس على كاليفورنيا لي تركت الجامعة وراحت عاشت مععه وبحسب كلام احد اصدقاء لي، انو جيسي علم لي على مخدر اسمه هاروين
text: #000011
text: صديقتها اسمها مالوري، في من الايام مالوري ولي كانو طالعين مع بعض بالسيارة رايحن على حفلة موسيقية وبالطريق لي حكت لصديقتها عن هالشي وقالتلها انها صارت مدمنة،مالوري كانت كتير حابة تساعدها تتخلص من هالشي، وصارت تبقى معها دائماً وتاخدها على جلسات الي بيجتمعوا فيها المدمنين لحتى يتخلصوا من ادمانه، بس للأسف حالة لي كانت سيئة جداً لانو اخوها ماكس الي كل حياتها متعلقة فيه مو جنبها، انفصلت عن الشخص الي كانت مرتبطة فيه وتركت الجامعة والحياة كانت مسودة في وجهها
text: #000012
text: وقتها لي قررت انها تنتقل على منطقة تانية اسمها دنفر، ونشرت على حسابها على الفيسبوك انها رح تنتقل وطلبت مساعدة من اصدقائها على الفيسبوك لحتى تقدر تأمن مكان تسكن فيه، ولما انتقلت اتصلت باخوها ماكس وحكتله عن ادمنها، طبعاً صدمة ماكس كانت قوية جداً بحكم علاقته مع اخته وانه على اساس بيعرف عنها كل شي وما بتخبي عنه شي، فهو كان مصدوم ومحتار كيف يتصرف معها، لانها هي فعلاً بحالة سيئة وكان بدو يساعدها ما يزيد عليها، فما عملت معها تصرف مزعج انو مثلا ليش مخبية وليش تورطتي وكذا لحتى ما يفقد ثقتها لانو طالما هي واثقة فيه رح يقدر يساعدها، فالشي انو عمله انو كان ينصحها، يحكيلها عن الاضرار وعن المشاكل الي بتجي من هاد الشي لحتى يخليها تقتنع وتتركه
text: #000013
text: وفي يوم 2 يونيو سنة 2014 التق لي بصديقتها مالوري، ومالوري لما شافتها انصدمت لانو لي كان شكلها مرييض جداً وكانت ضعيفة لانو صارلها فترة ما تعاطت،وهاد اللقاء كان اخر لقاء للي بالحياة.
text: #000014
text: اخوها ماكس كان عم يحاول يتواصل معها من قبل يومين تقريباً بس ما كانت عم تجاوب لا اتصلات ورسائل وطبعاً هاد الشي مستحيل يصير بين ماكس ولي الا اذا كان في شي موطبيعي، ولما اجا يوم 3 يونيو وماكان في اي خبر من لي، راح ماكس وامه عالشرطة وبلغوا انو بنتهم مفقودة وحكولهم كل التفاصيل الي بيعرفوها
text: #000015
text: لما بدات الشرطة بالتحقيق أول شخص جابوه هو جيسي، ولما سألوه عنها قالن انو هو من لما انفصلوا ما بيعرف عنها شي، واخر مرة التقوا فيها قالتله انها رايحة على منطقة دنفر وراحت، ومن وقتها ما تواصل معها وكمان جيسي قال للشرطة انه لي قالتله لما راحت انها رايحة تضرب مع رفقاتها يلي بدنفر
text: #000017
text: وهاد كان كل شي بيعرفه عنها وماكان عارف انها مختفية اصلاً الا لما اتصل فيه اخوها ماكس وسأل عنها غير هيك هو مابيعرف اي شي، لذلك بناء على كلامه والقصة الي حكاها الشرطة استبعده من قائمة المشتبه فيهن
text: #000018
text: فحالياً التحقيق شغال و ما حدا بيعرف اي شي عنها، والدة لي قررت انها تتفحص حسابات بنتها على السوشل ميديا على امل انها تلاقي شي يساعد بالعثور على لي وفعلاً شافوا شي يساعد،هاد الشي هو شخص اسمه كرستفور ويد، كرستفور كان يدرس معها بنفس المدسة الثانوية، ولما تخرج راح عالجيش وشتغل ميكانيكي هليكوبترات بالجيش، اشتغل سنتين وبعدين رجع يدرس بالجماعة بتخصص كريمنال جستس بهدف انه يصير ضابط بالشرطة
text: #000019
text: الشي الي لاحظوه فيه انو كرستفور كان يحط لايكات وتعليقات على كل منشورتها، والتعليقات ما كانت تعليقات عادية واضح من الكلام انو في علاقة بين الشخصين
text: #000020
text: الأم لما لاحظت هالشي فورا تواصلت مع كريستفور وسالته عن علاقته مع بنتها، كرستفور جاوبها انو هو كان يساعدها لحتى تتخلص من ادمانها، طبعاً الأم ما بتعرف اي شي عن ادمان بنتها، لما سمعت هالكلام انصعقت، كريستفور كمل كلامه وقالها انه تواصل معها لما شاف منشورها على الفيسبوك يلي طلبت فيه المساعدة بالنقل على دنفر وكان حابب يساعدها، فراحت لعنده ، ولما راحت لعنده ما كملت اليوم عنده بعد ما وصلت لعنده بفترة قصيرة اجتها رسالة وبعدها اجا شخص معه شاحنة بضا اخدها معها وراحت
text: #000021
text: طبعا الام خبرت الشرطة والشرطة طلبوا كريستفور عالتحقيق ولما سألوه حكالهن نفس الكلام الي حكاه للأم، بالاضافة الي بعض التفاصيل الي ماقالها للأم، والتفاصيل هي انهم طلعوا برا البيت على مطعم اسمه بوستن لحتى يتعشوا، ولما رجعوا على البيت صاروا يلعبوا مع بعض، كان طول الوقت عامل حاله انو مهته بالبحث عنها وينشر منشورات على الفيسبوك ويطلع يدور عليها معن، مع انو الشرطة كانوا حاسين انه عم يخبي شي بس ما عنده اي دليل ضده
text: #000022
text: بعد فترة من التحقيقق، الشرطة شافوا سيارة لي الي فيها كل اغراضها، شافوها مصفوفة عند بيت كرستيفور، بس للأسف ماافتدهن شي بالتحقيق، لا كان فيها دي ان اي ولا دم ولا شي يفيدهن بالتحقيق، ولانو السيارة كانت قريبة من بيت كرستيفور الشرطة طلبوا انهن يفتشوا بيته طبعاً كريستفور كان مستمر بدور الشخص الطيب والمتعوان وسمح للشرطة بانهنا تفتش، عم اقول سمح لانو الشرطة ماعندهن دليل او ماعندهن سبب يخليهن يفتشوا البيت، فهنن دخلو يفتشوا البيت باذنه
text: #000023
text: لما دخلوا على غرفة النوم كان فيه اوراق كتير ولباس كتير مرمي بالأرض وكان في فرشة عليها بقعة دم كبيرة، وكيس مليان ملابس داخلية نسائية ولما سألوا عنها قالن انو هو جايبهن الو لانو بيرتاح فيهن
text: #000025
text: وبعد عملية التفتيش صار عندهن سبب ياخده مرة تانية للتحقيق
text: #000027
text: لما سألوه بالتحقيق عن الدم والسكينة قالهن انو جرح ايده فيها قبل اسبوع ونص وبعدين جاب منظفات وحاول يمسحها طبعاً الشرطة ما صدقوا كلامه وضلوا عم يحققوا معه ويسألوه اسئلة لحتى وصلوا معه ل لي وعن علاقته معها
text: #000028
text: ماكس اخو لي مو عاجبو الوضع ابدا وقرر انه يحقق اكتر بالموضوع وما ينتظر تحقيقات الشرطة، فراح وصار يسأل عن كريستفور، وعرف من واحد من اصدقاء كريستفور انو هوا كان يكتب قصص سادية اغلبها عن خطف البنات وجرايم قتل عنيفة لما سمع ماكس هاد الكلام صار متأكد انه كريستفور اله علاقة باختفاء اخته
text: #000030
text: وفجأة كريستفور بلش يحكي طبعاً رجع عاد القصة الي حكاها الف مرة انو راحت لعنده بعدين تعشوا ولعبوا وكذا بس القسم الي الكل كان عارف انه مخبيه بدأ يطلعه هلا
text: #000033
text: ولما اخدوه وسمعوا الصوت المسجل، كريستفور صار متهم بجريمة قتل من الدرجة الاولى عبث بالادلة وجريمة تاني الي هي الاشياء الي شافوها بجهازه
text: #000036
text: لما كريسفتور سمع انو كل هالتهم توجهتله صار يفوواض الشرطة قلهن بقلكن وين جثتها اذا بتنزلولي التهمة لقتل من الدرجة التانية طبععا حكم الدرجة التانية اقل من الأولى بيكون وفعلاً الشرطة وافقو على طلبه
text: #000037
text: الشي المزعج اكتر انو ليومنا هاد ما نوجدت جثة لي، وصار عندهن قناعة انو كذب على الشرطة هالكذبة لحتى يخفف الحكم على حاله بس وما عم يقول وين الجثة
text: #000041
text: طبعا كريستفور انحكم بالسجن لمدة 48 سنة لانو قتل من الدرجة التانية، لو كان باقي من الدرجة الاولى كان انحكم مدى الحياة
text: #000042
text: احفظ اسمي، بريدي الإلكتروني، والموقع الإلكتروني في هذا المتصفح لاستخدامها المرة المقبلة في تعليقي.
text: #000049